《对酒 其二》
清代·季芝昌

寒鱼潜冻水，自乐渊潭深。临水投饼饵，惊鳞乳浮沈。

得食良足喜，吞钩问何心。不如依密藻，免使冰棱侵。

龙门起春浪，一跃轻千寻。

作者简介：季芝昌（1791—1861）字云书，号仙九，江苏江阴人，清末大臣。父麟，直隶钜鹿知县，居官慈惠。嘉庆十八年，捕邪教，焚其籍，免株连数千人。坐捕匪不力，戍伊犁。芝昌年逾四十，成道光十二年一甲三名进士，授编修，散馆第一。未几，大考第三，擢侍读，督山东学政。十九年，大考复第三，擢少詹事，晋詹事，典江西乡试，督浙江学政。母忧归，服阕，擢内阁学士。